रोहित दे आउट होने परैंत कप्तान महेन्द्र सिंह धोनी ने इस बारी सुरेश रैना गी मौका दित्ता ब ओह् बी एडवड्र्स दी घातक गेंदबाजी दा शिकार बने ते छड़े पंञ रन बनाइयै पैवेलियन परतोई गे। रैना दे आउट होने मगरा अगले ओवर इच गै ओपनर गंभीर 14 दे निजी स्कोर उप्पर ब्रावो दा शिकार बने। कप्तान धोनी इक बारी फ्ही कोई कारनामा निं करी सके ते 23 गेंदें इच छड़े 11 रन बनाइयै पैवेलियन परतोई गे। इस दरान संकटमोचन दे रूप इच उब्भरे युवराज इक छोर उप्पर डटे रेह् ते वेस्टइंडीज़ दे गेंदबाजें दी रज्जियै धुनाई कीती। उनें यूसुफ पठान कन्नै रलियै पंञमें विकेट लेई शानदार 64 रन जोड़ियै टीम गी सम्मानजनक स्थिति इच खड़ा कीता। यूसुफ ने 23 गेंदें इच त्रै चौके ते इक छक्का लांदे होई 31 रन बनाए।